বোদা (পঞ্চগড়) সংবাদদাতা: পঞ্চগড়ের বোদায় ইকো সোশ্যাল ডেভলপমেন্ট অর্গানাইজেশন (ইএসডিও)’র আয়োজনে এবং পল্লী কর্ম সহায়ক ফাউন্ডেশন এর সহযোগিতায় ইভটিজিং,বাল্য বিবাহ,যৌতুক,মাদকাসক্তি ও জঙ্গিবাদের বিরুদ্ধে সোচ্চার হোন বিষয় নিয়ে লেখালেখি বিষয়ক কর্মশালা, কবিতা আবৃত্তি, বিতর্ক প্রতিযোগিতা ও পুরস্কার বিতরণ অনুষ্ঠিত হয়েছে। গতকাল বুধবার দুপুরে বোদা পাইলট মডেল স্কুল এন্ড কলেজ হলরুমে ইএসডিও’র জেলা কর্মসুচি সংগঠক মামুন মাসুদ করিমের পরিচালনায় অনুষ্ঠানে ঢাকা বিশ্ববিদ্যালয় থেকে ৪ জন প্রশিক্ষণরত শিক্ষার্থী, উপজেলা সহকারী শিক্ষা অফিসার মোঃ তোয়াবুর রহমান, বোদা রিপোটার্স ইউনিটির সভাপতি মোঃ লিহাজ উদ্দীন মানিক প্রতিযোগিতায় অংশ গ্রহনকারী শিক্ষার্থীদের উদ্দেশ্যে পরামর্শমুলক বক্তব্য রাখেন।